Messina of Musina, is 'n dorp in die noorde van Suid-Afrika in die Limpopoprovinsie. Musina het 'n bevolking van sowat 43 000 mense. Die N1 nasionale pad gaan deur Musina; noord na Beitbrug en suid na Louis Trichardt. Musina is die noordelikste dorp in Suid-Afrika en is 2 000 km vanaf Kaapstad.
109,38 km² (42,2 vk m)
390/km² (1 010,1/myl2)
Daar is genoegsame aanduidings dat yster en koper reeds in prehistoriese tye hier gemyn is. Die eerste blanke prospekteerders en myners het baie tonnels, skagte en uitskothope gevind. Onlangs is yster ontgin deur mense wat as die Musina bekend geword het. In Venda beteken dit die bederwer. Die Musina het hul vroue al die werk laat doen. Hulle het skagte gegrawe met ystergrawe en die erts is met mandjies opgehys. Dit is fyngekap met hamers en in oonde gevoer wat toegerus was met blaasbalke. Gietstukke wat so gemaak is, is gebruik as geld of ruilmiddels. Koper is ook gebruik om kombuisgereedskap te maak. Dit is onbekend hoekom die Musina die gebied verlaat, of uitgesterf het.
↑ 1,0 1,1 1,2 1,3 “Hoofplek Musina”. Sensus 2011.
Ontsluit van "https://af.wikipedia.org/w/index.php?title=Musina&oldid=1806518"
Last edited on 10 September 2018, at 09:58